CELEX: 62012CN0227
Language: el
Date: 2012-05-14 00:00:00
Title: Υπόθεση C-227/12: Αίτηση για την έκδοση προδικαστικής αποφάσεως, την οποία υπέβαλε το Rechtbank Amsterdam (Κάτω Χώρες) στις 14 Μαΐου 2012 — Koninklijke Luchtvaart Maatschappij N.V., TUI Airlines Nederland B.V., η οποία δραστηριοποιείται υπό την επωνυμία ArkeFly κατά Staatssecretaris van Infrastructuur en Milieu

18.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 250/8
            
         Αίτηση για την έκδοση προδικαστικής αποφάσεως, την οποία υπέβαλε το Rechtbank Amsterdam (Κάτω Χώρες) στις 14 Μαΐου 2012 — Koninklijke Luchtvaart Maatschappij N.V., TUI Airlines Nederland B.V., η οποία δραστηριοποιείται υπό την επωνυμία ArkeFly κατά Staatssecretaris van Infrastructuur en Milieu
   (Υπόθεση C-227/12)
   2012/C 250/14
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank Amsterdam
   
      Διάδικοι στην υπόθεση της κύριας δίκης
   
   
      Προσφεύγουσες: Koninklijke Luchtvaart Maatschappij N.V., TUI Airlines Nederland B.V., η οποία δραστηριοποιείται υπό την επωνυμία ArkeFly
   
      Καθού: Staatssecretaris van Infrastructuur en Milieu
   
      Προδικαστικά ερωτήματα
   
   
               1)
            
            
               Έχουν τα άρθρα 7 και 16 του κανονισμού (1), υπό το πρίσμα της αρχής της πίστης προς στην Ένωση, την έννοια ότι (σε συνδυασμό με το εθνικό δίκαιο) καθιερώνουν την αρμοδιότητα ή την υποχρέωση διοικητικού οργάνου όπως είναι ο καθού να παρεμβαίνει, λαμβάνοντας μέτρα διοικητικού καταναγκασμού κατά αερομεταφορέων λόγω της εκ μέρους των τελευταίων μη καταβολής σε επιβάτες αποζημίωσης λόγω καθυστέρησης, ανεξαρτήτως του γεγονότος ότι το άρθρο 33 της σύμβασης του Μόντρεαλ (2) κατοχυρώνει υπέρ των επιβατών αυτών δικαίωμα προσφυγής σε δικαστήριο;
            
         
               2)
            
            
               Σε περίπτωση καταφατικής απάντησης στο προηγούμενο ερώτημα, περιλαμβάνεται στα μέτρα που μπορεί να λάβει το διοικητικό όργανο η επιβολή διοικητικών επιβαρύνσεων όπως είναι η επίμαχη εν προκειμένω υποχρέωση καταβολής χρηματικής ποινής;
            
         
               3)
            
            
               Έχει προς τούτο σημασία:
               
                           α)
                        
                        
                           αν οι αερομεταφορείς έχουν επιστήσει την προσοχή των επιβατών στα δικαιώματα αυτά ή όχι;
                        
                     
                           β)
                        
                        
                           αν, σε περίπτωση διαπιστωθείσας πλημμελούς εκπλήρωσης των υποχρεώσεων που απορρέουν από το άρθρο 14 του κανονισμού, η οποία προηγείται της επιβολής υποχρέωσης υπό τη μορφή καταβολής χρηματικής ποινής, έχει επιβληθεί στους αερομεταφορείς κύρωση λόγω παράβασης του άρθρου αυτού;
                        
                     
                           γ)
                        
                        
                           αν οι ενδιαφερόμενοι επιβάτες έχουν γνωστοποιήσει στους αερομεταφορείς κατά πόσον επιθυμούν να τους καταβληθεί αυτή η αποζημίωση ή όχι;
                        
                     
                           δ)
                        
                        
                           αν ο καθού δεν έχει επιλέξει το μέσο της επιβάρυνσης υπό τη μορφή επιβολής μέτρων διοικητικού καταναγκασμού (οπότε ο καθού, σε περίπτωση αθέτησης εκ μέρους των αερομεταφορέων της επιβληθείσας υποχρέωσης, αποζημιώνει ο ίδιος τους επιβάτες με δικαίωμα αναγωγής κατά των αερομεταφορέων), αλλά το μέσο της επιβάρυνσης υπό τη μορφή της υποχρέωσης καταβολής χρηματικής ποινής (οπότε, σε περίπτωση αθέτησης της εν λόγω υποχρέωσης, οι αερομεταφορείς οφείλουν να καταβάλουν στον καθού ποσό που ισούται με το ποσό της οφειλόμενης αποζημίωσης, και το οποίο κατατίθεται στο Δημόσιο Ταμείο);
                        
                     
         
      (1)  Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91 (ΕΕ L 46, σ. 1).
   
      (2)  Σύμβαση για την ενοποίηση ορισμένων κανόνων στις διεθνείς αεροπορικές μεταφορές, η οποία συνήφθη στο Μόντρεαλ στις 28 Μαΐου 1999, υπογράφηκε από την Ευρωπαϊκή Κοινότητα στις 9 Δεκεμβρίου 1999 και εγκρίθηκε, εξ ονόματός της, με την απόφαση 2001/539/ΕΚ του Συμβουλίου, της 5ης Απριλίου 2001 (ΕΕ L 194, σ. 38).